CELEX: 62009CA0057
Language: da
Date: 2010-11-09 00:00:00
Title: Forenede sager C-57/09 og C-101/09: Domstolens dom (Store Afdeling) af 9. november 2010 — Bundesrepublik Deutschland mod B (sag C-57/09), D (sag C-101/09) (anmodning om præjudiciel afgørelse fra Bundesverwaltungsgericht — Tyskland) (Direktiv 2004/83/EF — minimumsstandarder for anerkendelse af flygtningestatus eller subsidiær beskyttelsesstatus — artikel 12 — udelukkelse fra at blive anerkendt som flygtning — artikel 12, stk. 2, litra b) og c) — begrebet alvorlig ikke-politisk forbrydelse — begrebet handlinger, der er i strid med De Forenede Nationers mål og grundsætninger — tilknytning til en organisation involveret i terrorhandlinger — efterfølgende optagelse af denne organisation på listen over personer, grupper og enheder, der udgør bilaget til fælles holdning 2001/931/FUSP — individuelt ansvar for en del af de handlinger, der er begået af denne organisation — betingelser — ret til asyl på grundlag af national forfatningsret — forenelighed med direktiv 2004/83/EF)

15.1.2011   
            
            
               DA
            
            
               Den Europæiske Unions Tidende
            
            
               C 13/4
            
         Domstolens dom (Store Afdeling) af 9. november 2010 — Bundesrepublik Deutschland mod B (sag C-57/09), D (sag C-101/09) (anmodning om præjudiciel afgørelse fra Bundesverwaltungsgericht — Tyskland)
   (Forenede sager C-57/09 og C-101/09) (1)
   
   (Direktiv 2004/83/EF - minimumsstandarder for anerkendelse af flygtningestatus eller subsidiær beskyttelsesstatus - artikel 12 - udelukkelse fra at blive anerkendt som flygtning - artikel 12, stk. 2, litra b) og c) - begrebet »alvorlig ikke-politisk forbrydelse« - begrebet »handlinger, der er i strid med De Forenede Nationers mål og grundsætninger« - tilknytning til en organisation involveret i terrorhandlinger - efterfølgende optagelse af denne organisation på listen over personer, grupper og enheder, der udgør bilaget til fælles holdning 2001/931/FUSP - individuelt ansvar for en del af de handlinger, der er begået af denne organisation - betingelser - ret til asyl på grundlag af national forfatningsret - forenelighed med direktiv 2004/83/EF)
   2011/C 13/07
   Processprog: tysk
   
      Den forelæggende ret
   
   Bundesverwaltungsgericht
   
      Parter i hovedsagen
   
   
      Sagsøger: Bundesrepublik Deutschland
   
      Sagsøgte: B (sag C-57/09), D (sag C-101/09)
   
      Sagens genstand
   
   Anmodning om præjudiciel afgørelse — Bundesverwaltungsgericht Leipzig — fortolkning af artikel 3 og artikel 12, stk. 2, litra b) og c), i Rådets direktiv 2004/83/EF af 29. april 2004 om fastsættelse af minimumsstandarder for anerkendelse af tredjelandsstatsborgere eller statsløse som flygtninge eller som personer, der af anden grund behøver international beskyttelse, og indholdet af en sådan beskyttelse (EFT L 304, s. 12) — tredjelandsstatsborger, der i sit hjemland aktivt har støttet den væbnede kamp af en organisation, der er opført på listen over terrororganisationer, der er anført i bilaget til Rådets fælles holdning 2002/462/FUSP af 17. juni 2002 (EFT L 160, s. 32), og som er blevet tortureret og to gange idømt livsvarig fængsel i sit hjemland — anvendelse af bestemmelserne i direktiv 2004/83/EF, hvorefter en ansøger, der i sit hjemland har udøvet terrorvirksomhed, udelukkes fra at blive anerkendt som flygtning — medlemsstaternes beføjelse til på grundlag af deres forfatningsbestemmelser at anerkende flygtningestatussen, når der foreligger en grund til udelukkelse fra denne status, der er fastsat i direktivet
   
      Konklusion
   
   
               1)
            
            
               Artikel 12, stk. 2, litra b) og c), i Rådets direktiv 2004/83/EF af 29. april 2004 om fastsættelse af minimumsstandarder for anerkendelse af tredjelandsstatsborgere eller statsløse som flygtninge eller som personer, der af anden grund behøver international beskyttelse, og indholdet af en sådan beskyttelse skal fortolkes således, at:
               
                           —
                        
                        
                           den omstændighed, at en person har været tilknyttet en organisation, der på grund af dens deltagelse i terrorhandlinger er optaget på listen, der udgør bilaget til fælles holdning 2001/931/FUSP af 27. december 2001 om anvendelse af specifikke foranstaltninger til bekæmpelse af terrorisme, og som aktivt har deltaget i denne organisations væbnede kamp, er ikke automatisk en tungtvejende grund til at antage, at denne person har begået en »alvorlig ikke-politisk forbrydelse« eller »har gjort sig skyldig i handlinger, der er i strid med De Forenede Nationers mål og grundsætninger«
                        
                     
                           —
                        
                        
                           konstateringen af, at der, i en sådan kontekst, er tungtvejende grunde til at antage, at en person har begået en sådan forbrydelse eller har gjort sig skyldig i sådanne handlinger, kræver en vurdering i hver sag af de nøjagtige faktiske omstændigheder med henblik på afgørelsen af, om de handlinger, der er begået af den pågældende organisation, opfylder betingelserne i de nævnte bestemmelser, og om et individuelt ansvar for udførelsen af disse handlinger kan henføres til den pågældende person, henset til det krav om bevisstyrke, der er fastsat i den nævnte artikel 12, stk. 2.
                        
                     
         
               2)
            
            
               Udelukkelse fra at blive anerkendt som flygtning i medfør af artikel 12, stk. 2, litra b) eller c), i direktiv 2004/83 er ikke betinget af, at den pågældende person udgør en aktuel fare for den medlemsstat, der er værtsland.
            
         
               3)
            
            
               Udelukkelse fra at blive anerkendt som flygtning i medfør af artikel 12, stk. 2, litra b) eller c), i direktiv 2004/83 er ikke betinget af en konkret proportionalitetsvurdering.
            
         
               4)
            
            
               Artikel 3 i direktiv 2004/83 skal fortolkes således, at medlemsstaterne kan indrømme en asylret på grundlag af national ret til en person, der er udelukket fra at blive anerkendt som flygtning på grundlag af dette direktivs artikel 12, stk. 2, for så vidt som denne anden type beskyttelse ikke indebærer risiko for forveksling med flygtningestatus som omhandlet i direktivet.
            
         
      (1)  EUT C 129 af 6.6.2009.